wickkiey/tamil-wikipedia-chunked huggingface dataset:
# பேரரசரின் புதிய ஆடைகள்

**பேரரசரின் புதிய ஆடைகள்** (*The Emperor's New Clothes*, டேனிய மொழி: *Kejserens nye Klæder*) ஆன்சு கிறித்தியன் ஆன்டர்சன் எழுதிய ஒரு குட்டிக் கதை ஆகும். இரு நெசவாளர்கள் பேரரசர் ஒருவருக்குப் புதிய ஆடைகள் செய்து தருவதாக வாக்களிக்கின்றனர். அவ்வாடைகளை முட்டாள்களாலும் தகுதியற்றவர்களாலும் காண முடியாது என்று கூறுகின்றனர். புதிய ஆடைகள் தயாரானதாகப் பாசாங்கு செய்கின்றனர். பேரரசர் உட்பட அனைவரும் தங்கள் கண்களுக்கு ஆடைகள் புலனாகவில்லை என்பதை ஒப்புக்கொள்ளக் கூசி ஆடைகள் இருப்பது போல நடிக்கின்றனர். ”புதிய ஆடைகளை” அணிந்த பேரரசர் தனது குடிமக்கள் முன் ஊர்வலமாகச் செல்கிறார். அப்போது மக்களும் அவர் ஆடையின்றி நிர்வாணமாக இருப்பதைச் சுட்டிக்காட்டாது விடுகின்றனர். ஆனால் ஒரு குழந்தை மட்டும் பெரியவர்களைப் போன்று பாசாங்கு செய்யாமல் ”பேரரசர் அம்மணமாகப் போகிறார்” என்று கத்திவிடுகிறது. டேனிய மொழியில் எழுதப்பட்ட இக்கதை நூற்றுக்கும் மேற்பட்ட மொழிகளில் மொழிபெயர்க்கப்பட்டுள்ளது.  
இது முதன்முதலில் 1837 ஆம் ஆண்டு சி. ஏ. ரெய்ட்சல் என்பவரால் கோபனாவனில் வெளியிடப்பட்டது. இத்துடன் குட்டிக் கடற்கன்னி சிறுகதையும் வெளியானது. ஆன்டர்சனின் குழந்தைகளுக்கான விசித்திரச் சிறுகதைத் தொகுப்பின் மூன்றாவதும் இறுதியானதுமான தொகுதியில் இக்கதைகள் இடம்பெற்றிருந்தன. இது பலமுறை பாட்டு நாடகமாகவும், மேடை நாடகமாகவும், இயங்குபடமாகவும் தயாரிக்கப்பட்டுள்ளது.
# பேரரசரின் புதிய ஆடைகள்

## கதை

சுயமோகம் மிக்க பேரரசர் ஒருவர் புது விதமான ஆடைகளை அணிவதிலும் அவற்றைப் பிறருக்குக் காட்டி மகிழ்வதிலும் மிகுந்த நாட்டம் கொண்டிருந்தார். அவரை ஏமாற்ற நினைத்த இரு பித்தலாட்டக்காரர்கள் அவருக்குப் புது வித ஆடை ஒன்றைத் தைத்துத் தருவதாகக் கூறினார்கள். அந்த ஆடையைப் புதிய வகைத் துணி ஒன்றினால் செய்யப் போவதாகக் கூறினார்கள். அந்தத் துணி தகுதியற்றவர்கள் மற்றும் முட்டாள்களின் கண்களுக்குத் தெரியாது என்று பேரரசரிடம் சொன்னார்கள்.  
அதனை நம்பிய பேரரசருக்குப் புதிய “ஆடைகளை” அணிவிப்பது போலப் பாசாங்கு செய்தார்கள். பேரரசருக்கும் அவரது அவையோருக்கும் ஆடைகள் புலனாகவில்லை. ஆனால் அதனை ஒத்துக்கொண்டால் தம்மைத் தாமே முட்டாள்களென ஒத்துக் கொள்வது போலாகும் என்று அஞ்சிய அவர்கள் ஆடைகள் தங்கள் கண்களுக்குத் தெரிவது போல நடித்தனர்.  
அந்த ”ஆடைகளை” அணிந்து கொண்டு பேரரசர் தனது குடிமக்கள் முன் ஊர்வலமாகச் சென்றார். அவரது குடிமக்களும் அவர் நிர்வாணமாகச் செல்கிறார் என்பதைச் சுட்டிக்காட்டவில்லை; புதிய ஆடைகள் தங்கள் கண்களுக்குத் தெரிவது போல நடித்தனர். அவற்றை வெகுவாகப் புகழ்ந்தனர். ஆனால் கூட்டத்திலிருந்த அறியாச் சிறு குழந்தை ஒன்று மட்டும் “ஐயையோ, அரசர் அம்மணமாகப் போகிறார்” என்று கத்திவிட்டது. வேறு சிலரும் அப்படிக் கத்தத் தொடங்கினர். அதைக் கேட்ட அரசர் தான் நிர்வாணமாக இருப்பதை உணர்ந்தார். ஆனால் வெளியே காட்டிக்கொள்ளாமல் ஊர்வலத்தைத் தொடர்ந்தார்.
# பேரரசரின் புதிய ஆடைகள்

## மூலம்

டான் யுவான் மனுவேல் என்ற நடுக்கால எசுப்பானிய எழுத்தாளர் கி.பி. 1335 ஆம் ஆண்டு எழுதிய ”லூக்கனார் பிரபுவின் கதைகள்” (*Tales of Count Lucanor*, எசுப்பானியம்: *El Conde Lucanor*) என்ற நூலில் இடம் பெற்றிருந்த ஒரு அறிவுரைக் கதையே ஆன்டர்சனின் பேரரசரின் புதிய ஆடைகள் கதையின் மூலமாகும். ஆன்டர்சர்னுக்கு எசுப்பானியம் தெரியாது. ஆனால் அவர் அக்கதையின் இடாய்ச்சு மொழிபெயர்ப்பைப் படித்திருந்தார். இம்மூலக்கதையில் இரு நெசவாளர்கள் ஒரு அரசருக்குச் சிறப்பு ஆடைகள் தைத்துத் தருவதாக ஏமாற்றுகின்றனர். அவ்வாடைகள் தனது மனைவியின் மகனுக்கு உண்மையில் தகப்பனாக இருப்பவருக்கு மட்டுமே தென்படும் என்று சொல்லி ஏமாற்றுகிறார்கள். ஆன்டர்சன், தன் கதையில் இதனை அறிவாளிகளுக்கும் தகுதியுள்ளவர்களுக்கும் மட்டும் தெரியும் ஆடைகள் என மாற்றிவிட்டார்.
# பேரரசரின் புதிய ஆடைகள்

## உருவாக்கம்

ஆன்டர்சன் முதலில் பதிப்பாளருக்கு அனுப்பிய கையெழுத்துப்படியில் கதையின் முடிவு வேறு மாதிரி இருந்தது. அதில் குடிமக்கள் அரசரின் புதிய “ஆடைகளை” மெச்சிப் புகழ்வது போல முடித்திருந்தார். குழந்தை கத்துவது இடம்பெறவில்லை. கையெழுத்துப்படி அச்சகத்தில் இருந்தபோது திடீரென மனம் மாறிய ஆன்டர்சன் கதையின் முடிவை மாற்றிவிட்டார். இந்தத் திடீர் மனமாற்றம் ஏன் என்பது பற்றிப் பல்வேறு கருத்துகள் நிலவுகின்றன. பெரும்பாலான அறிஞர்கள் கதையின் முடிவை ஆன்டர்சன் மாற்றியதற்குக் காரணம் இள வயதில் கோபனாவனில் அவருக்குக் கிட்டிய அனுபவங்களே காரணம் என்று கருதுகின்றனர். டேனிய சமூகத்தின் மத்திய தர மக்களிடம் அவர் கண்ட போலித்தனமும், பிறரை மட்டந்தட்டும் குணமும் அவரைப் பாதித்தன. எனவே அவற்றை வெளிச்சம் போட்டுக் காட்டும் வண்ணம் தனது கதையின் முடிவை மாற்றினார்.  
ஒரு சிறுகுழந்தைக்குத் தனது கையெழுத்துப் படியைப் படித்துக் காட்டிய பின்னால் இந்த மாற்றத்தை அவர் செய்திருக்க வேண்டும் அல்லது அவரது சிறுவயது அனுபவத்தின் அடிப்படையில் அதனைச் செய்திருக்க வேண்டும் எனக் கருதப்படுகிறது. பிற்காலத்தில் தனது குழந்தைப் பருவத்தில் தனது தாயுடன் டென்மார்க் அரசர் ஆறாம் பிரெடரிக்கைக் காண ஒரு கூட்டத்தில் காத்திருந்ததை நினைவு கூர்ந்தார் ஆன்டர்சன். பெரும் எதிர்பார்ப்புடன் காத்திருந்த சிறுவன் ஆன்டர்சன் அரசரைக் கண்டவுடன் ஏமாற்றம் அடைந்து ”இவ்ரும் ஒரு சாதாரண மனிதர் தானா” என்று உரக்கக் கூறிவிட்டான். அதனைக் கேட்ட அவனது தாய் ”உனக்கு என்ன பைத்தியமா?” என்று கூறி அவன் வாயை அடைத்து விட்டார். இவ்வாறு கதையின் முடிவை மாற்றியதற்கு பல காரணங்கள் கூறப்படுகின்றன. ஆன்டர்சன் இந்த மாற்றத்தால் கதையின் அங்கதத் தன்மை கூடும் என்று கருதியது உண்மை.
# பேரரசரின் புதிய ஆடைகள்

## வெளியீடு

பேரரசரின் புதிய ஆடைகள், ஏப்ரல் 7, 1837 இல் கோபனாவன் நகரில் சி. ஏ. ரெய்ட்சல் என்பவரால் குட்டிக் கடற்கன்னி என்ற கதையுடன் சேர்த்து வெளியிடப்பட்டது. ஆன்டர்சனின் “குழந்தைகளுக்கான விசித்திர கதைகள்” தொகுப்பின் மூன்றாவதும் இறுதியானதுமான தொகுதியாக வெளியானது. முதல் இரு தொகுதிகளும் முறையே மே 1835 மற்றும் டிசம்பர் 1835 இல் வெளியாகியிருந்தன. ஆனால் அவை பெரிய வரவேற்பைப் பெறவில்லை. எனவே மூன்றாவது தொகுதியை ஓராண்டு காலம் காத்திருந்து வெளியிட்டார் ஆன்டர்சன்.  
பத்தொன்பதாம் நூற்றாண்டு டென்மார்க்கில், டேனிய மரபுப் கதைகளும் ஜெர்மானிய, பிரெஞ்சு நாட்டார் கதைகளும் புதுமைகளாகக் கருதப்பட்டன. அவை தேர்ந்தெடுக்கப்பட்ட நடிகர்களால் பல கூட்டங்களில் மக்களுக்குப் படித்துக் காட்டப்பட்டன. ஆன்டர்சனின் கதைகளும் விரைவில் இந்த நிகழ்வுகளின் ஒரு அங்கமாகி விட்டன. குறிப்பாகப் பேரரசரின் புதிய ஆடைகள் கதை புகழ்பெற்ற டேனிய நடிகர் லுட்விக் ஃபிஷ்டர் என்பவரின் வாசிப்பால் மக்களிடையே பெரும் புகழ் பெற்றது. ஜூலை 1 1844 இல் கார்ல் அலெக்சாந்தர் பிரபு கூட்டிய இலக்கியக் கூட்டத்தில் ஆன்டர்சன் இக்கதையினையும் ஏனைய இரு கதைகளையும் உரக்கப் படித்துக் காட்டினார்.
# பேரரசரின் புதிய ஆடைகள்

## விமர்சனங்கள்

பேராசிரியர் ஜாக் சைப்ஸ், ”ஆன்சு கிறித்தியன் ஆன்டர்சன் - தவறாகப் புரிந்துகொள்ளப்பட்ட கதைசொல்லி” (*Hans Christian Andersen: The Misunderstood Storyteller*) என்ற நூலில் இக்கதையை குழந்தைகள் விரும்பும் காரணத்தை விளக்க முயல்கிறார். பார்வையும் அவதானிப்பும் நமது கருத்துகளைத் தீரத்துடன் முன்வைக்கும் செயல்களாக இக்கதை காட்டுகிறது. அவதானிப்பு நுண்ணறிவைத் தூண்டி, செயல்பட வைக்கிறது. எனவே குழந்தைகள் இதனை விரும்புகிறார்கள் என்பது சைப்சின் கூற்று.  
இக்கதையையும், “பன்றிமேய்ப்பன்” (*The swineherd*) கதையையும் எழுதியபின்னால் டேனிய அரசரிடமிருந்து ஆன்டர்சன் ஒரு வைர மோதிரமும் மாணிக்கமும் பரிசு பெற்றார் என்று எழுத்தாளர் அலிசன் பிரின்ஸ் கூறுகிறார். இப்பரிசுகள் ஆன்டர்சனை மேன்மக்கள் பக்கம் இழுத்து அவரது அங்கதப் போக்கைத் தடுக்கும் முயற்சி எனப் பிரின்ஸ் கருதுகிறார். “பன்றிமேய்ப்பன்” கதையே ஆன்டர்சன் எழுதிய கடைசி அரசியல் அங்கதக் கதை என்று சுட்டிக்காட்டுகிறார். பரிசு பெற்ற சில காலத்திற்குப் பின் ஆன்டர்சன் எழுதிய “அழகற்ற வாத்துக்குஞ்சு” (*The ugly duckling*) கதையில் அழகற்ற வாத்துக்குஞ்சு இறுதியில் அன்னப்பறவையாக உருப்பெறுவது, ஆன்டர்சன் மேட்டுகுடியினரில் ஐக்கியமானதன் குறியீடு என்றும் பிரின்ஸ் வாதிடுகிறார்.  
ஜாக்கி வல்ஷ்லாகர் எழுதிய ”ஆன்சு கிறித்தியன் ஆன்டர்சன் - ஒரு கதைசொல்லியின் வாழ்க்கை” (*Hans Christian Andersen: The Life of a Storyteller*) என்ற வாழ்க்கை வரலாற்றில் ஆன்டர்சன் பழைய மரபுக் கதைகளை அழகாக மறுஆக்கம் செய்யும் திறனுடன் பழைய தொன்மக் கதைகளின் அடிப்படையில் புத்தாக்கங்களைப் படைக்கும் திறனும் கொண்டிருந்தார் என்று குறிப்பிடுகிறார்.  
2003 இல் வெளியான ”பேரரசரின் புதிய விமர்சனங்கள்” நூலில் பேராசிரியர் ஹாலிஸ் ராபின்ஸ், இக்கதை மிகவும் வெளிப்படையானது என்றும் அதனைக் கூர்ந்து ஆராயத் தேவையில்லை என்றும் குறிப்பிட்டுள்ளார். ஆன்டர்சன் இக்காலத்தில் தனது சமகாலத்திய சர்ச்சைகள் நான்கினை வெளிப்படுத்துவதாக ராபின்ஸ் கருதுகிறார். அவையாவன - தகுதி அடிப்படையிலான அதிகார வர்க்கம், உழைப்பின் மதிப்பு, மக்களாட்சியின் விரிவாக்கம் மற்றும் கலை விமர்சனம். இறுதியில் தோன்றும் உண்மைசொல்லிக் குழந்தையின் மூலம் கதையின் முடிச்சவிழ்வதே அதன் வெற்றிக்குக் காரணம் என்பது ராபின்சின் கருத்து.  
பேராசிரியர் மாரியா டாடார் எழுதிய ”குறிப்புகளுடன் ஆன்சு கிறித்தியன் ஆன்டர்சன் படைப்புகள்“ (*The Annotated Hans Christian Andersen*) நூலில், இக்கதை ஆன்டர்சனின் கதைகளில் நன்கறியப்பட்டவற்றுள் ஒன்று என்றும், உலகெங்கும் பெரும் புகழ் பெற்றுள்ளது என்றும் கூறுகிறார். வெவ்வேறு பண்பாடுகளில் சொல்லப்படும்போது அவற்றின் விழுமியங்களுக்கு ஏற்ப மாற்றம் பெறுகிறது என்றும் கூறுகிறார். ”பேரரசரின் புதிய ஆடைகள்” என்ற தொடர் ஆடம்பரம், அர்த்தமற்ற டாம்பீகம், தற்பெருமை, சமூகப் போலித்தனம், சமூக மறுப்பு போன்றவற்றின் உவமையாக மாறிவிட்டது. ஆன்டர்சனின் கதைகள் குழந்தைகளுக்குப் பயமின்றி உண்மை கூறும் குணத்தைப் போதிக்கின்றன என்ற பெருமையும் இக்கதையின் மூலம் ஆன்டர்சனுக்கு கிட்டியுள்ளது.
# பேரரசரின் புதிய ஆடைகள்

## தாக்கம்

பேரரசரின் புதிய ஆடைகள் சிறுகதை பல வகையான ஊடகங்களில் பலமுறை மறுஆக்கம் கண்டுள்ளது. 1919 இல் யூரி செல்யாபியூஸ்கி இயக்கத்தில் வெளியான உருசியத் திரைப்படம், 1987 இல் சிட் சீசர் நடிப்பில் வெளியான ஒரு இசை நாடகம், மேலும் பல சிறுகதைகள், நாடகங்கள், அங்கதங்கள், இயங்குபடங்கள் அவற்றில் அடக்கம்.  
1980 இல் கணினியியலாளர் சி. ஏ. ஜி ஹோர் படிமுறைத்தீர்வுகளில் எளிமை வேண்டும் என்பதை வலியுறுத்த “பேரரசரின் பழைய ஆடைகள்” என்ற பகடிக்கதையை எழுதினார். 1985 இல் சணலின் (நார்ச்செடி) வரலாற்றை விளக்கும் “பேரரசர் ஆடைகளின்றி இருக்கிறார்” என்ற தலைப்பில் எழுதினார்.  
ஆன்டர்சனின் இக்கதை சமய ஐயப்பாட்டாளர்களாலும், இறை மறுப்பாளர்களாலும் பயன்படுத்தப்படுகிறது. சமய நம்பிக்கைகள் ஆதாரமற்றிருந்தாலும் எப்படி நம்பிக்கையாளர்களால் ஏற்றுக்கொள்ளப்படும் நிலையை “பேரரசரின் புதிய ஆடைகள் கூட்டு அறிகுறி” என்று பெயரிட்டுள்ளனர். எப்படி ஆன்டர்சனின் கதையில் பேரரசரின் நிர்வாண நிலையை வெளிப்படையாகப் பேச ஒரு குழந்தைத் தேவைப்படுகிறதோ, அதுபோல இறை நம்பிக்கையின் ஆதாரமின்மையை உணர்த்த இறை மறுப்பாளர்கள் தேவைப்படுகின்றனர் என்பது அவர்களது விளக்கம்.  
2013 இல் கிக்ஸ்டார்டர் எனும் கூட்டு நிதிநல்கை இணையத்தளத்தில் ஜோனத்தன் லியூ என்பவர் ஒரு புதிய அட்டை விளையாட்டை உருவாககும் திட்டதிற்கு நிதி கோரினார். “பேரரசரின் புதிய ஆடைகள்” என்ற பெயர் கொண்ட அந்த ஆட்டம் ஒரு வெற்றுப் பலகை, வெற்று அட்டைகள், வெற்று காய்களுடன் உடையது என அறிவித்தார். பகடியான அந்தத் திட்டதிற்கும் சிலர் நிதி நல்கினர்.
# பேரரசரின் புதிய ஆடைகள்

## உவமையாகப் பயன்படல்

”பேரரசரின் புதிய ஆடைகள்” அல்லது “அரசர் ஆடைகளின்றி இருக்கிறார்” என்ற தொடர் தருக்கப் பொய்மைகளை (*Logical fallacy*) குறிக்கும் உவமையாகவும் மரபுத்தொடராகவும் பயன்படுகிறது. பெரும்பான்மையின் அறியாமை என (*Pluralistic ignorance*) இந்த உவமையை விளக்கலாம். ”யாருக்கும் நம்பிக்கையில்லை. ஆனால் தங்களைத் தவிர அனைவரும் நம்புகிறார்கள் என்று ஒவ்வொருவரும் நம்புகின்றனர். எனவே தாங்களும் நம்புவது போல நடிக்கின்றனர்.” என்ற நிலையை இக்கதை சித்தரிக்கின்றது.
# ஜெய் பிரகாஷ் நாராயண் யாதவ்

**ஜெய் பிரகாஷ் நாராயண் யாதவ்** (*Jay Prakash Narayan Yadav*) பீகாரைச் சேர்ந்த ஓர் அரசியல்வாதி. இவர் ராஷ்டிரிய ஜனதா தளம் கட்சியைச் சேர்ந்தவர். இவர் 1954-ஆம் ஆண்டின் ஆகஸ்டு இரண்டாம் நாளில் பிறந்தார்.
# ஜெய் பிரகாஷ் நாராயண் யாதவ்

## பதவிகள்

- 1980 – 1985, 1990–2004: பீகார் சட்டமன்ற உறுப்பினர் (நான்கு முறை)
- 2004: பதினான்காவது மக்களவையின் உறுப்பினர் (பாங்கா மக்களவைத் தொகுதியை முன்னிறுத்தினார்.)
# மேகா (2014 திரைப்படம்)

***மேகா*** (*Megha*) 2014 ஆம் ஆண்டு வெளிவந்த இந்திய தமிழ்த் திரைப்படமாகும். திரில்லர் வகையை சேர்ந்த இப்படத்தை இயக்கியவர் கார்த்திக் ரிஷி. ஆல்பர்ட் ஜேம்ஸ் மற்றும் S. செல்வக்குமார் கூட்டாக தயாரித்த இப்படத்தில் அஸ்வின் ககுமனு, சிருஷ்டி டங்கே மற்றும் அங்கனா ராய் முக்கிய வேடங்களில் நடித்திருந்தனர். ஜெயப்பிரகாசு, ரவி பிரகாசு, ஆடுகளம் நரேன், மீரா, நித்யா ஆகியோர் துணை வேடங்களில் நடித்தனர். இப்படத்திற்கு இளையராஜா இசையமைத்திருந்தார். ஆகஸ்ட் 29, 2014 அன்று வெளிவந்தது.
# மேகா (2014 திரைப்படம்)

## நடிகர்கள்

- அஸ்வின் ககுமனு - முகிலன் (முகில்)
- சிருஷ்டி - மேகவதி சீனிவாசன் (மேகா)
- அங்கனா ராய் - துளசி
- ஜெயப்பிரகாசு - ஜெயகுமார்
- விஜயகுமார் - ராகவன்
- ஒய். ஜி. மகேந்திரன்
- ஆடுகளம் நரேன் - ஜோசப் பெர்னான்டோ
- ரவி பிரகாசு - சீனிவாசன்
- மீரா கிருஷ்ணன்
- சசிகுமார் - மணி
- சாய் பிரசாந்த்
- நித்யா
- பேபி யுவினா - யுவி
# மேகா (2014 திரைப்படம்)

## இசை

இளையராஜா பாடல்கள் மற்றும் பின்னணி இசையமைத்தார். இப்படத்தில் ஆறு பாடல்கள் இடம்பெற்றன. அவற்றில் ஒன்று *அலைகள் ஓய்வதில்லை* திரைப்படத்தில் இடம்பெற்ற "புத்தம் புது காலை" என்ற பாடலாகும். "புத்தம் புது காலை" பாடல் மீண்டும் பதிவு செய்யப்பட்டது. மகேந்திரன் இயக்கத்தில் மருதாணி திரைப்படத்திற்கு உருவாவதாக இருந்தது. அத்திரைப்படம் தயாரிக்கப்படாததால், இப்பாடல் அலைகள் ஓய்வதில்லை திரைப்படத்தின் எல்பி பதிவுகளில் மட்டுமே உள்ளது. அப்படக்காட்சியில் இப்பாடல் இல்லை. இப்பாடலை இளையராஜா மீண்டும் 2014 இல் இந்தத் திரைப்படத்தில் பயன்படுத்தினார். இப்படத்தின் கதை மற்றும் திரைக்கதை பிடித்திருந்ததால் இதில் பணியாற்ற சம்மதித்ததாக இளையராஜா தெரிவித்தார்.  
- முகிலோ மேகமோ- யுவன் சங்கர் ராஜா, ரம்யா என்.எஸ்.கே.
- செல்லம் - யுவன் சங்கர் ராஜா, ரம்யா என்.எஸ்.கே.
- என்ன வேண்டும் - கார்த்திக், பிரியதர்சினி
- ஜீவனே - இளையராஜா
- புத்தம் புது காலை- அனிதா கார்த்திகேயன்
- கள்வனே - ஹரிசரன், ரம்யா என்.எஸ்.கே.
# தொம்மாசோ கம்பனெல்லா

**தொம்மாசோ கம்பனெல்லா** (Tommaso Campanella – 5 செப் 1568 – 21 மே 1639), ஒரு இத்தாலிய மெய்யியலாளரும், இறையியலாளரும், சோதிடரும், கவிஞரும் ஆவார். இவருக்கு ஞானஸ்நானத்தின்போது இட்ட பெயர் **சியோவன்னி டொமெனிக்கோ கம்பனெல்லா** ஆகும்.
# தொம்மாசோ கம்பனெல்லா

## வரலாறு

### தொடக்க காலம்

இவர், தெற்கு இத்தாலியின் ரெசியோ டி கலபிரியா மாகாணத்தில் உள்ள இசுட்டிக்னானோ என்னும் இடத்தில் பிறந்தார். சிறு வயதிலேயே மிகத் திறமை உள்ளவராக விளங்கினார். இவரது தந்தை காலணி தைப்பவர். எழுத்தறிவற்ற ஒரு ஏழை மனிதர். 15 வயதிலேயே கம்பனெல்லா டொமினிக்கன் சபையில் சேர்ந்தார். அப்போது, தாமசு அக்குவைனசின் பெயரைத் தழுவித் தொம்மாசோ என்னும் பெயரை ஏற்றுக்கொண்டார். பின்னர், பல புலமையாளர்களிடம் இறையியல், மெய்யியல் ஆகியவற்றைக் கற்றார்.
# தொம்மாசோ கம்பனெல்லா

## வரலாறு

### பழமைவாத எதிர்ப்பு

தொடக்கத்திலேயே அரிசுட்டாட்டலியப் பழமைவாதத்தில் நம்பிக்கை இழந்த கம்பனல்லா, பெர்னாடினோ தெலெசியோவின் (1509–1588) பட்டறிவியத்தின்பால் கவரப்பட்டார். தெலெசியோ அறிவு என்பது புலன் உணர்வினால் வருவது என்றும் உலகிலுள்ள அனைத்தும் புலன் உணர்வு கொண்டவை என்றும் கற்பித்தார். கம்பனல்லா தனது முதல் ஆக்கமான *புலன்கள் விளக்கும் மெய்யியல்* *(Philosophia sensibus demonstrata)* என்னும் நூலை 1592 ஆம் ஆண்டு வெளியிட்டார். இந்நூல் தெலெசியோவின் கருத்துக்களை ஆதரித்து எழுதப்பட்டது.
# தொம்மாசோ கம்பனெல்லா

## வரலாறு

### அதிகாரத்தினருடனான முரண்பாடுகள்

நேப்பிள்சில் இவர் சோதிடத்திலும் ஈடுபாடு காட்டினார். சோதிட ஊகங்கள் இவரது எழுத்துகளில் ஒரு நிலையான அம்சமாகக் காணப்பட்டது. கம்பனெல்லாவின் வழமைக்கு மாறான புறக்கோட்பாட்டு நோக்குகள், குறிப்பாக அரிசுட்டாட்டிலுக்கு எதிரான நோக்கு சமயத் தலைமைகளுடன் இவருக்கு முரண்பாடுகளைத் தோற்றுவித்தது. இவர் 1597 வரை ஒரு துறவி மடத்துக்குள்ளேயே அடைக்கப்பட்டிருந்தார்.
# தொம்மாசோ கம்பனெல்லா

## வரலாறு

### சிறைத் தண்டனை

அங்கிருந்து விடுதலையான பின்னர் கலபிரியாவுக்குத் திரும்பிய அவர்மீது, தனது சொந்த ஊரில் இசுப்பானிய ஆட்சிக்கு எதிராகச் சதி செய்தார் என்று குற்றம் சுமத்தப்பட்டது. இவரது இரண்டு கூட்டாளிகள் இவரைக் காட்டிக்கொடுத்ததன் பேரில் இவரைக் கைது செய்து நேப்பிள்சில் சிறையில் அடைத்தனர். அங்கு அவர் மிகுந்த துன்புறுத்தல்களுக்கு உள்ளானார். முழுமையாகக் குற்றத்தை ஒப்புக்கொண்டதனால் இவருக்கு மரண தண்டனை கிடைத்திருக்கும். ஆனால் பைத்தியம் போல் நடித்து அதிலிருந்து தப்பினார். ஆனாலும், இவர் மேலும் துன்புறுத்தப்பட்டார். ஊனமுற்று, நோயுற்ற அவருக்கு வாழ்நாள் சிறைத் தண்டனை வழங்கினர்.
# தொம்மாசோ கம்பனெல்லா

## ஆக்கங்கள்

27 ஆண்டுகள், பெரும்பாலும் மோசமான சூழ்நிலைகளில் அவர் சிறையில் இருந்தார். எனினும் இக்காலத்திலேயே அவரது முக்கியமான ஆக்கங்கள் பலவற்றைச் சிறையில் இருந்தபடியே எழுதினார். *இசுப்பெயினின் முடியாட்சி* (1600), *அரசியல் சூத்திரங்கள்* (1601), *நாத்திகம் வெல்லப்பட்டது* (1605-1607), *மெட்டாபிசிக்கா*
(1609-1623), *தியோலொஜியா* (1613-1624) என்பவை இவற்றுள் அடங்கும். இவரது மிகப் புகழ்பெற்ற ஆக்கமான *சூரியனின் நகரம்* முதலில் 1602ல் இத்தாலிய மொழியிலும், 1623ல் இலத்தீனிலும், 1638ல் பாரிசிலும் வெளியாகியது.
# அசிட்டமைடு

## தயாரிப்பு

### ஆய்வகத் தயாரிப்பு

அம்மோனியம் அசிட்டேட்டை வெப்பப்படுத்தி நீர் அகற்றுவதன் மூலமாக அசிட்டமைடு சேர்மத்தை தயாரிக்கலாம்.  
: CH<sub>3</sub>COONH<sub>4</sub> → CH<sub>3</sub>C(O)NH<sub>2</sub> + H<sub>2</sub>O  
அசிட்டைல் அசிட்டோனை அமைனாக்கலின் போதுள்ள நிபந்தனைகளின்படி அம்மோனியாவாக்கல் வினைக்குட்படுத்தினால் அசிட்டமைடை அதிக அளவில் ஆய்வகத்தில் தயாரிக்கலாம்.
# அசிட்டமைடு

## தயாரிப்பு

### தொழிற்துறை தயாரிப்பு

சில ஆய்வக முறைகளில் தயாரிக்கப்பட்டது போலவே அம்மோனியம் அசிட்டேட்டை நீர்நீக்கம் செய்து அல்லது அசிட்டோநைட்ரைலை நீராற்பகுத்து பெருமளவில் அசிட்டமைடு தயாரிக்கப்படுகிறது. அசிட்டோ நைட்ரைல், அக்ரைலோ நைட்ரைல் தயாரிக்கும் போது கிடைக்கும் உடன் விளை பொருளாகும் மையத்திற்கு அருகே அசிட்டமைடு நிறைந்திருப்பதாக கண்டுபிடிக்கப்பட்டுள்ளது. இக்கண்டுபிடிப்பு அதிக முக்கியத்துவம் வாய்ந்ததாகக் கருதப்படுகிறது. ஏனெனில், புரதங்களில் காணப்படும் அமினோ அமிலங்களில் உள்ள அத்தியாவசியமான பிணைப்பைப் போல்வே அசிட்டமைடிலுள்ள அமைடு பிணைப்புகளும் காணப்படுகின்றன. உயிர் வாழ்வதற்கு கரிம மூலக்கூறுகளே அடிப்படையாகின்றன என்ற கோட்பாடு பூமியில் நாம் அறிந்திருக்கிறோம். பால்வெளியில் கரிம மூலக்கூறான அசிட்டமைடின் கண்டுபிடிப்பு அங்கும் வாழும் சூழலை ஏற்படுத்தலாம் என்ற கருத்துக்கு நம்பிக்கையை வழங்கியிருக்கிறது.  
எப்போதாவது பற்றி எரியும் நிலக்கரி கழிவுகளில் அசிட்டமைடு இதே பெயரில் தாதுவாக காணப்படுவது கூடுதல் ஆதாரமாகும்.
# பில்லிஸ் வீட்லி

**ஃபில்லிஸ் வீட்லி** (*Phillis Wheatley*, 1753–1784), உலகின் முதல் ஆப்பிரிக்க-அமெரிக்கப் பெண் கவிஞர். இவர் எழுதிய கவிதைகளில் மதம், இயற்கை, அடிமைத்தனம் ஆகியவற்றைப் பற்றியவை பெரும் வரவேற்பைப் பெற்றன.
# பில்லிஸ் வீட்லி

## பிறப்பு

இவர் 1753ம் ஆண்டு ஆப்ரிக்காவில் செனகலினிலோ காம்பியாவிலோ பிறந்திருப்பார் என யூகிக்கப்படுகின்றது. ஏழாவது வயதில் வட அமெரிக்காவின் போஸ்டன் நகரில் வசித்த ஜான், சுசன்னா வீட்லி இணையருக்கு அடிமையாக விற்கப்பட்டார். தொடக்கத்தில் வீட்டு வேலைகளைச் செய்யும் சிறுமியாக இருந்தார். பின், தங்களின் குடும்பத்தில் ஒருவராக நினைக்க தொடங்கினர். பின், வீட்லி என்ற குடும்பப் பெயரே சூட்டப்பட்டது. சுசன்னா, பில்லீசுக்கு எழுதப் படிக்கக் கற்றுத் தந்தார்.
# பில்லிஸ் வீட்லி

## கவிதைப் பயணம்

பில்லீஸ், தனது முதல் கவிதையை 13 வயதில் எழுதினார். 1770ல் ஜார்ஜ் ஒயிட்பீல்டின் மரணத்தைப் பற்றி அவர் எழுதிய கவிதை பாஸ்டன் மக்களால் பெரிதும் பேசப்பட்டது. இவர் 1773ல் எழுதிய ””Poems on Various Subjects, Religious and Moral” என்ற கவிதை நூலுக்கு இங்கிலாந்திலும், அமெரிக்கக் காலனிகளிலும் பெரும் வரவேற்புக் கிடைத்தது. இது மொத்தம் 39 தொகுப்புகளைக் கொண்டது.
# பில்லிஸ் வீட்லி

## அடிமைத்தனத்தில் இருந்து மீட்பு

பில்லீஸ், தன் முதலாளி ஜான் வீட்லியின் மறைவுக்கு பிறகு 1778ல் அடிமைத்தனத்திலிருந்து விடுவிக்கப்பட்டார். மூன்று மாதங்களுக்குப் பிறகு ஜான் பீட்டர்ஸ் என்பவரை மணந்தார். வறுமையின் பிடியில் சிக்கி அவரது இரண்டு குழந்தைகளும் நோய்வாய்ப்பட்டு இறந்தன. அதைத் தொடர்ந்து, கவிதைகளை எழுதிக் கொண்டிருந்தாலும், ஏழ்மையின் காரணமாக அவற்றை வெளியிடமுடியவில்லை. குடும்பம் வறுமையில் வாடியபோது, அவர் கணவரான ஜான் பீட்டர்ஸ், கடனைத் திருப்பிச் செலுத்தாத காரணத்திற்காகக் கைது செய்யப்பட்டார். பில்லீஸ் மகனை வளர்ப்பதற்காக வீட்டு வேலைக்குச் சென்றார்.
# பில்லிஸ் வீட்லி

## இறப்பு

அடிமையின் கவிதைகள், முதன்முதலில் விடுதலை பெற்ற அமெரிக்க வீதிகளையும், வீடுகளையும் சென்று அடையக்காரணமாக இருந்த வீட்லி உடல் நிலை மோசமாகி 1784ம் ஆண்டு டிசம்பர் மாதம் 5ம் நாள் தன் 31வது வயதில் மறைந்தார். மூன்று மணி நேரம் கழித்து அவருடைய குழந்தையும் இறந்தது. அவர் இறந்த பிறகு கண்டுபிடிக்கப்பட்டு அவரது கவிதைகள் செய்தித்தாளிலும், கையேடுகளாகவும் வெளியிடப்பட்டன.
# கீதா மேத்தா

**கீதா மேத்தா** (Gita Mehta, பிறப்பு: 1943) என்பவர் ஆங்கில எழுத்தாளர், நூலாசிரியர், தொலைக்காட்சி ஆவணப்படத் தயாரிப்பாளர் என்று புகழ் பெற்ற இந்தியப் பெண்மணி ஆவார்.
# கீதா மேத்தா

## பிறப்பும் கல்வியும்

தில்லியில் ஒரியக் குடும்பத்தினருக்கு பிறந்தவர். ஒரிசா முன்னாள் முதலமைச்சர் பிசு பட்நாயக்கின் மகளும் இந்நாள் ஒரிசா முதலமைச்சரான நவீன் பட்நாயக்கின் அக்காளும் ஆவார். தொடக்கத்தில் இந்தியாவிலும் மேல் நிலையில் இங்கிலாந்தில் உள்ள கேம்பிரிச்சிலும் கல்வி பயின்றார்.
# கீதா மேத்தா

## படைப்புகள்

கீதா மேத்தா கதைகளையும், கதைகள் அல்லாத பிற நூல்கள் ஆகியவற்றையும் எழுதினார்.அவற்றில் இந்திய வரலாறு, நாகரிகம், பண்பாடு ஆகியவற்றுடன் தொடர்புடைய பல செய்திகள் உள்ளன. ஆங்கில நூல்களை எழுதியதோடு, இங்கிலாந்து, அமெரிக்கா ஐரோப்பா ஆகிய பகுதிகளின் தொலைக்காட்சிகளுக்காக ஆவணப்படங்களை இயக்கியும் தயாரித்தும் உள்ளார். வங்காளதேசப் போரைப் பற்றிய ஆவணப் படங்களும் தயாரித்து இருக்கிறார்.
கீதா மேத்தாவின் கணவரான சானி மேத்தா, நூல்கள் பதிப்புத் தொழில் செய்கிறார். இவர்களுடைய குடும்பம் நியூயார்க்கில் உள்ளது.
# பெர்னாடினோ தெலெசியோ

**பெர்னாடினோ தெலெசியோ** (*Bernardino Telesio*, 1509 – 2 அக்டோபர் 1588) ஒரு இத்தாலிய மெய்யியலாளரும், இயற்கை அறிவியலாளரும் ஆவார். அவரது இயற்கைக் கோட்பாடுகள் பின்னர் பிழை என நிரூபிக்கப்பட்டாலும், கவனிப்புக்கு அவர் கொடுத்த அழுத்தம், அவரை அறிவியல் வழிமுறையை உருவாக்கிய நவீன அறிவியலாளர்களுள் அவரை முதல்வர் ஆக்கியது.
# பெர்னாடினோ தெலெசியோ

## வரலாறு

இவர் தெற்கு இத்தாலியின் கலபிரியா நகரில் உள்ள கொசென்சா என்னும் இடத்தில் பிறந்தார். இவரது பெற்றோர் பிரபுத்துவக் குடும்பத்தைச் சேர்ந்தவர்கள். இவர் முதலில், மிலானில், அறிஞரும் புகழ் பெற்ற கவிஞருமான இவரது தந்தையின் சகோதரரிடம் கல்வி பயின்றார். பின்னர் உரோமிலும், படுவாவிலும் கல்வியைத் தொடர்ந்தார். இவரது கல்வி, மறுமலர்ச்சிக் கால அறிஞர்களுக்குரிய பாடத்திட்டத்துக்கு அமைவாகச் செந்நெறியியல், அறிவியல், மெய்யியல் ஆகியவற்றை உள்ளடக்கி இருந்தது. இவ்வாறு தான் பெற்ற அறிவை அடிப்படையாகக் கொண்டு அக்காலத்தில் பெயர் பெற்று விளங்கிய மத்தியகால அரிசுட்டாட்டிலியத்தின் மீது விமர்சனங்களை முன்வைத்தார்
# பெர்னாடினோ தெலெசியோ

## உசாத்துணைகள்

- Neil C. Van Deusen, *Telesio: First of the Moderns* (New York, 1932)
# தாரிக் அன்வர்

**தாரிக் அன்வர்** பீகாரிய அரசியல்வாதி ஆவார். இவர் தேசியவாத காங்கிரசு கட்சியின் உறுப்பினர். இவர் 1951-ஆம் ஆண்டின் ஜனவரி பதினாறாம் நாளில் பிறந்தார். பீகாரின் தலைநகரான பட்னாவைச் சேர்ந்தவர். இவர் கடிஹார் மக்களவைத் தொகுதியை மக்களவையில் முன்னிறுத்தினார்.
# தாரிக் அன்வர்

## பதவிகள்

இவர் கீழ்க்காணும் பதவிகளை வகித்துள்ளார்.
- 1980-84: ஏழாவது மக்களவையின் உறுப்பினர்
- 1985-89: எட்டாவது மக்களவையின் உறுப்பினர்
- 1996-98: பதினொன்றாவது மக்களவையின் உறுப்பினர்
- 1998-99: பன்னிரண்டாவது மக்களவையின் உறுப்பினர்
- 2004: மாநிலங்களவையின் உறுப்பினர்
- 2010: மாநிலங்களவையின் உறுப்பினர்
- 2014: பதினாறாவது மக்களவையின் உறுப்பினர்
- 2024: 18வது மக்களவையின் உறுப்பினர்கள்
# மதேபுரா மக்களவைத் தொகுதி

**மதேபுரா மக்களவைத் தொகுதி**, இந்திய மக்களவைக்கான தொகுதியாகும். இது பீகாரில் உள்ள 40 தொகுதிகளில் ஒன்றாகும்.
# மதேபுரா மக்களவைத் தொகுதி

## சட்டமன்றத் தொகுதிகள்

இந்த தொகுதியில் கீழ்க்காணும் சட்டமன்றத் தொகுதிகள் சேர்க்கப்பட்டுள்ளன.
|-
|2009
|சரத் யாதவ்
| |
|ஐக்கிய ஜனதா தளம்
|-
|2014
|பப்பு யாதவ்
| |
|இராச்டிரிய ஜனதா தளம்
|-
|2019
|தினேஷ் சந்திர யாதவ்
| |
|ஐக்கிய ஜனதா தளம்
|}
^ இடைத்தேர்தல்
# வார்ப்புரு:R40

<noinclude>  
The chemical-risk **Template:R40** generates the redirection title "R40: Limited evidence of a carcinogenic effect" (as the link text for "R40"), which links to article "List of R-phrases" as the description page for all those R-codes. There are dozens of similar R-phrase templates.  
இதனையும் பார்க்க: - template to link any *rcode*.
</noinclude>
# பப்பு யாதவ்

**ராஜேஷ் ரஞ்சன்** பீகாரிய அரசியல்வாதி. இவர் ராஷ்டிரிய ஜனதா தளம் கட்சியைச் சேர்ந்தவர். இவர் 1967-ஆம் ஆண்டின் டிசம்பர் 24-ஆம் நாளில் பிறந்தார். பீகாரில் உள்ள பூர்ணியாவை சொந்த ஊராகக் கொண்டவர். இவர் மதேபுரா மக்களவைத் தொகுதியில் போட்டியிட்டு வென்று, மக்களவையில் உறுப்பினர் ஆனார்.
# பப்பு யாதவ்

## இளமை

பப்பு யாதவ் 24 திசம்பர் 1967 அன்று பீகார் மாநிலம் மாதேபுரா மாவட்டத்தில் உள்ள குர்தா கர்வேலி கிராமத்தில் (குமார் காந்த் தொகுதி) ஒரு நில உரிமையாளர் குடும்பத்தில் பிறந்தார். சுபாலில் உள்ள ஆனந்த் பள்ளியில் படித்தார். மாதேபுராவில் உள்ள பி. என். மண்டல் பல்கலைக்கழகத்தில் அரசியல் அறிவியலில் பட்டப்படிப்பு மற்றும் இந்திரா காந்தி திறந்த நிலைப் பல்கலைக்கழகத்தில் பேரிடர் மேலாண்மை மற்றும் மனித உரிமைகள் பிரிவில் பட்டயப்படிப்பினையும் முடித்துள்ளார். ராஜேஷ் ரஞ்சன் என்பது இவரது அதிகாரப்பூர்வ பெயர். ஆனால் பப்பு என்ற செல்லப்பெயர் சிறுவயதில் இவரது தாத்தாவால் வைக்கப்பட்டு கூறப்பட்டது. இவர் ரஞ்சித் ரஞ்சனை மணந்தார். இவர் மாதேபுரா நாடாளுமன்ற உறுப்பினராக இருந்தார். இவரது மகனின் பெயர் சர்தக் ரஞ்சன். இவரது மகன் இருபது-20 துடுப்பாட்ட வீரர் ஆவார்.
# பப்பு யாதவ்

## பதவிகள்

| 1. | 1990 | 1991 | சட்டமன்ற உறுப்பினர் (1 முறை) - சிங்கேஸ்வர் சட்டமன்றத் தொகுதி | சுயேச்சை |  |
| --- | --- | --- | --- | --- | --- |
| 2. | 1991 | 1996 | மக்களவை உறுப்பினர்(1வது முறை) - 10வது மக்களவை -பூர்ணியா மக்களவைத் தொகுதி (இடைத்தேர்தல்) | சுயேச்சை |  |
| 3. | 1996 | 1998 | மக்களவை உறுப்பினர் (2வது முறை) - 11வது மக்களவை -பூர்ணியா மக்களவைத் தொகுதி | சமாஜ்வாதி கட்சி |  |
| 4. | 1999 | 2004 | மக்களவை உறுப்பினர் (3வது முறை) - 13வது மக்களவை -பூர்ணியா மக்களவைத் தொகுதி | சுயேச்சை |  |
| 5. | 2004 | 2009 | மக்களவை உறுப்பினர் (4வது முறை) - 14வது மக்களவை -பூர்ணியா மக்களவைத் தொகுதி (இடைத்தேர்தல்) | இராச்டிரிய ஜனதா தளம் |  |
| 6. | 2014 | 2019 | மக்களவை உறுப்பினர் (5வது முறை) - 16வது மக்களவை -மதேபுரா மக்களவைத் தொகுதி | இராச்டிரிய ஜனதா தளம் |  |
| 7. | 2024 | 2029 | மக்களவை உறுப்பினர் (6வது முறை) - 18வது மக்களவை பூர்ணியா மக்களவைத் தொகுதி | சுயேச்சை | } |
# பகீரதன்

, மாமல்லபுரம் புடைப்புச் சிற்பங்கள், தமிழ்நாடு, இந்தியா]]  
**பகீரதன்** சூரிய குலத்து திலீபனின் மகனும்,. இராமரின் முன்னோரும் கங்கையும் பூலோகத்திற்கு வரக் காரணமானவர்.
கங்கை பூமிக்கு வந்த நாள் வைகாசி மாத வளர்பிறை பத்தாம் நாள் என வழங்கப்படுகின்றது. கங்கையை பகீரதன் கொண்டு வந்ததால், கங்கைக்கு பகீரதி என்றும் பாகீரதி என்றும் பெயர் ஏற்பட்டது.
# பகீரதன்

## தொன்மம்

ஆதியில் அயோத்தி நாட்டரசர் இச்வாகு குலத்து சகரன் என்பவர் குழந்தைப்பேறின்மையால் இறைவனிடம் வேண்டி தவம் செய்ததின் பயனாய் அவரது மனைவியான சுமதிக்கு 60 ஆயிரம் குழந்தைகளும், கேசினிக்கு ஒரே ஒரு குழந்தையும் பிறந்தனர்.  
பின்னர், அசுவமேத யாகம் செய்வதற்காக சகரர் அனுப்பிய குதிரை காணாமல் போயிற்று. 60 ஆயிரம் மகன்களும் குதிரையைத் தேடி வருகையில் கபில முனிவர் குகை வாயிலில் குதிரை நிற்பதைக் கண்டு கபிலரே குதிரையைப் பிடித்து வைத்திருப்பதாகக் கருதி சண்டைக்குப் போனதால் கபிலரால் சபிக்கப்பட்டு சாம்பலானார்கள்.  
இதன்பின் கேசினியின் மகன் அரசுரிமைக்கு வந்து அவருக்குப் பின்னர் அவரது மகனான பகீரதன் அரசாண்டபோது தமது முன்னோர்களுக்கு நிகழ்ந்ததைத் தெரிந்துகொண்டார்.  
தன் அறுபதாயிரம் முன்னோர்களுக்கு கபில முனிவரால் உண்டான சாபத்தை நீக்குவதற்காக சிவபெருமானை நோக்கி தவமிருந்து சிவபெருமானின் அருளுடன் கங்கை ஆற்றை பூமியில் இறக்கினார். கங்கை நீர் பட்டவுடன் பகீரதனின் முன்னோர்கள், பல நூற்றாண்டுகளுக்குப் பின்னர் சாபத்திலிருந்து விடுபட்டு வீடுபேறு எனும் முக்தி அடைந்தனர்.
# பகீரதன்

## விடாமுயற்சி

பகீரதப் பிரயத்தனம் (கடுமையான விடாமுயற்சி) எனும் சொல்லும் இவரது கடினமான விடாமுயற்சியைக் குறித்து, செய்வதற்கு அரியது எனக்கருதப்படும் செயலுக்கு வழங்கப்படலாயிற்று.
# அஜய் நிஷாத்

**அஜய் நிஷாத்** பீகாரிய அரசியல்வாதி. இவர் 1966-ஆம் ஆண்டின் அக்டோபர் இரண்டாம் நாளில் பிறந்தார். இவர் பாரதிய ஜனதா கட்சியைச் சேர்ந்தவர். இவர் பீகாரின் முசாப்பர்பூரை பூர்வீகமாகக் கொண்டவர். இவர் முசாப்பர்பூர் மக்களவைத் தொகுதியில் போட்டியிட்டு வென்று, 2014-ஆம் ஆண்டு தொடங்கிய பதினாறாவது மக்களவையில் உறுப்பினர் ஆனார்.
# கீர்த்தி ஆசாத்

**கீர்த்தி ஆசாத்**, பீகாரிய அரசியல்வாதி. இவர் பாரதிய ஜனதா கட்சியைச் சேர்ந்தவர். இவர் 1986-ஆம் ஆண்டின் ஏப்ரல் முப்பதாம் நாளில் பிறந்தார். இவர் தர்பங்கா மக்களவைத் தொகுதியில் போட்டியிட்டு வென்று, இந்திய மக்களவையின் உறுப்பினர் ஆனார்.
# கீர்த்தி ஆசாத்

## பதவிகள்

இவர் கீழ்க்காணும் பொறுப்புகளில் இருந்துள்ளார்.
- 1993-98: தில்லி சட்டமன்ற உறுப்பினர்
- 1999: பதின்மூன்றாவது மக்களவையின் உறுப்பினர்
- 2009: பதினைந்தாவது மக்களவையின் உறுப்பினர்
- 2014: பதினாறாவது மக்களவையின் உறுப்பினர்
# ராம கிஷோர் சிங்

**ராம கிஷோர் சிங்** பீகாரிய அரசியல்வாதி. இவர் லோக் ஜன் சக்தி கட்சியைச் சேர்ந்தவர்.
இவர் 1964-ஆம் ஆண்டின் நவம்பர் பதினெட்டாம் நாளில் பிறந்தார். இவர் வைசாலி மக்களவைத் தொகுதியில் போட்டியிட்டு வென்று, 2014-ஆம் ஆண்டில் தொடங்கிய பதினாறாவது மக்களவையில் உறுப்பினர் ஆனார்.
# சசுதி பிராட்டா

**சசுதி பிராட்டா** (Sasthi Brata, 1939-2015) என்பவர் ஒரு இந்திய ஆங்கில எழுத்தாளர் ஆவார். இதழாளராகவும் புதின ஆசிரியராகவும் எழுத்தாளராகவும் விளங்குபவர். இவருடைய முழுப் பெயர் **சசுதி பிராட்டா சக்ரவர்த்தி** ஆகும். 1961 முதல் இங்கிலாந்தில் வாழ்கிறார். தம் 28 ஆம் அகவையில் சசுதி பிராட்டா, தன் வரலாற்றை 'மை காட் டைடு யங்' என்னும் தலைப்பில் புத்தகமாக எழுதினார். இந்த நூல் இந்தியாவிலும் இங்கிலாந்திலும் இவரை அறிமுகம் செய்தது. எழுத்துலகில் புகழ் பெறுவதற்கு முன் இவர் விடுதிகளிலும் பிற இடங்களிலும் உணவு பரிமாறுபவராகவும் துப்புரவுப் பணியாளராகவும் இருந்து எளிய வேலைகளைச் செய்தார்.
# சசுதி பிராட்டா

## பிறப்பும் படிப்பும்

வசதிகள் கொண்ட உயர் வகுப்புக் குடும்பத்தில் பிறந்தார். தொடக்கக் கல்வியை கொல்கத்தாவில் உள்ள ஒரு பள்ளியிலும், பின்னர் கொல்கத்தா பிரசிடென்சி கல்லூரியிலும் பயின்றார்.
# சசுதி பிராட்டா

## எழுத்துப்பணி

சசுதி பிராட்டாவின் எல்லா நூல்களும் தன்மைக் கூற்றில் எழுதப்பட்டவை. இவர் எழுதிய கதைகளில் காமச் சுவை விரவிக் காணப்படும். இந்தியக் குடும்பங்களில் நிகழும் குழந்தைத் திருமணங்கள், சடங்குகள், சம்பிரதாயங்கள், இந்திய மக்களிடையே நிலவும் மடமைகள், சுற்றுச் சூழல் தூய்மையின்மை ஆகியவற்றைச் சுட்டிக் காட்டி எழுதினார். இந்தியக் குமுகாயத்தில் உள்ள மத வெறுப்புக்கள், சாதி வேறுபாடுகள், அரசியல் போலித்தனம், அடிமைத்தனம் ஆகியவற்றைத் தம் நூல்களில் எழுதினார்.
விறுவிறுப்பாகவும் சொற் செறிவுடனும் காமச்சுவை கலந்தும் எழுதி வந்தார். மது குடிப்பது, புகைப் பிடிப்பது, பெண்களுடன் உறவுக் கொள்வது ஆகிய பழக்கங்களைக் கொண்டவர் என்பதை வெளிப்படையாக எழுதினார். நூல்களில் மட்டும் அல்லாமல், இந்திய நாட்டு இதழ்களிலும் இங்கிலாந்துப் பத்திரிகைகளிலும் கட்டுரைகள் எழுதினார்.
# சசுதி பிராட்டா

## எழுதிய நூல்கள்

- My God Died Young (1968)
- Confessions of Indian Woman Eater (1971)
- She and He (1973)
- A search for Home (1975)
- Astride Two Worlds : Traitor to India (1976)
- Encounter (1978)
- India : The Perpetual Paradox (1986)
- Labyrinths in the Lotus Land (1985)  
- http://biography.jrank.org/pages/4178/Brata-Sasthi.html
- http://aperpetualparadox.blogspot.in/2010/11/tete-tete-with-sasthi-brata.html
# சசுதி பிராட்டா

## மேலும் பார்க்க

http://www.telegraphindia.com/1160227/jsp/opinion/story_71509.jsp#.V4CH-49OI2x
# அழுகல் வளரிப் போசணை

**அழுகல் வளரிப் போசணை** (Saprotrophic nutrition) என்பது ஒரு வகை இரசாயனப் பிறபோசணிப் போசணையாகும். இதன் போது உயிரற்ற சேதன உணவின் மீது அழுகல் வளரி உயிரினம் சமிபாட்டு நொதியங்களை வெளிச்சுரந்து கலப்புறச் சமிபாடு மூலம் உணவை எளிய போசணைப் பொருட்களாக மாற்றி அப்போசணைப் பொருட்களை அகத்துறிஞ்சிக் கொள்ளும். அனேகமான பூஞ்சைகளும், பல மண் வாழ் பக்டீரியாக்களும் அழுகல் வளரிகளாகும். இவை சூழலியல் முக்கியத்துவம் வாய்ந்த உயிரினங்களாகும். இவை மண்ணில் இறந்த உயிரினங்களினது, விலங்குக் கழிவுகளினதும் உள்ளடக்கங்களை மீண்டும் மண்ணுக்கு வழங்கும் பிரிகையாக்கிகளாக உள்ளன. இவற்றின் செயற்பாட்டால் கனிப்பொருளாக்கம் நடைபெறுகின்றது. இதன் போது இறந்த உடல்கள் மற்றும் கழிவுகளில் உள்ள சேதனப் பகுதி அழுகல் வளரிக்குப் பயன்பட மீதியான கனிப்பொருட்கள் மண்ணுக்கு விடுவிக்கப்படுகின்றன. எனவே தான் புவிக்கோளத்தில் கனிப்பொருள் வட்டங்கள் பூர்த்தியாக்கப்படுகின்றன. அழுகல் வளரிப் போசணையானது உயிரினம் உணவின் மீது வாழ்வதிலிருந்து விலங்கு முறைப் போசணையிலிருந்து வேறுபடுகின்றது.
# ஓம் பிரகாஷ் யாதவ்

**ஓம் பிரகாஷ் யாதவ்** பீகாரிய அரசியல்வாதி. இவர் பாரதிய ஜனதா கட்சியைச் சேர்ந்தவர். இவர் 1962-ஆம் ஆண்டின் மார்ச்சு 23-ஆம் நாளில் பிறந்தார். இவரது சொந்த ஊர் சிவான் மாவட்டத்தில் உள்ளது. இவர் சீவான் மக்களவைத் தொகுதியில் போட்டியிட்டு வென்று, 2009-ஆம் ஆண்டில் தொடங்கிய பதினைந்தாவது மக்களவையிலும், 2014-ஆம் ஆண்டில் தொடங்கிய பதினாறாவது மக்களவையிலும் உறுப்பினர் ஆனார்.
# தருமபுரம் ப. சுவாமிநாதன்

**தருமபுரம் ப. சுவாமிநாதன்** (மே 29, 1923 - 15 அக்டோபர் 2009) தமிழிசைத் தேவாரப் பேரறிஞரும், சைவ சித்தாந்த உலகின் இசைஞானி என்றும் போற்றப்படுபவர். திருமுறைகளைப் பொருள் விளங்குமாறு இசைத்தவர். பண்ணிசையில் பெரும் புலமை பெற்றிருந்தவர்.
# தருமபுரம் ப. சுவாமிநாதன்

## வாழ்க்கைக் குறிப்பு

தருமபுரம் ப. சுவாமிநாதன் நாகப்பட்டினம் மாவட்டம், நன்னிலம் வட்டம், வீராக்கண் என்ற ஊரில் செங்குந்தர் மரபு மு.பஞ்சநாத முதலியார் - பார்வதி அம்மாள் தம்பதிகளுக்கு மூன்றாவது மகனாகப் பிறந்தார். இவரது இயற்பெயர் இராஜகோபால். ஐந்தாம் வகுப்புவரை படித்தார். அந்தக்கால திரைப்படப் பாடல்களைப் பாடிக் கொண்டிருந்த இராஜகோபாலை திருப்பனந்தாள் காசிமடத்தின் அதிபர் அருள்நந்தி தம்பிரான் தேவாரம் கற்க அனுப்பினார்.  
தனது 12 வது அகவையில் தருமபுர ஆதீன மடத்தில் சேர்ந்து அங்கு 24-வது மகா சன்னிதானம் சண்முக தேசிக ஞானசம்பந்த பரமாசாரிய சுவாமிகளின் தொண்டராகப் பணிபுரிந்துகொண்டே, தேவாரத் தமிழிசைப் பள்ளியில் திருமுறை கலாநிதி ஆர். வேலாயுத ஓதுவாரிடம் பயின்றார். ஆறு ஆண்டுகள் பயிற்சிக்குப் பின், முதல் மாணவராகத் தேர்ச்சி பெற்று, "தேவார இசைமணி" பட்டம் பெற்றார். பின்னர் சிதம்பரம், அண்ணாமலை பல்கலைக்கழக இசைக் கல்லூரியில், சித்தூர் சுப்பிரமணிய பிள்ளையின் வழிகாட்டலில் 4 ஆண்டுகள் பயின்று முதல் வகுப்பில் தேறி "சங்கீத பூசணம்" பட்டத்தைப் பெற்றார். மதுரை சுப்பிரமணிய முதலியாருடன் இணைந்து மேலும் சில ஆண்டுகள் இசைப் பயிற்சி பெற்றார்.. கிட்டத்தட்ட 60 ஆண்டுகள் இசைப் பணியில் இவர் ஈடுபட்டார். தேவார இசையை குறிப்பாக பண்ணிசையை உலகெங்கும் பரப்புவதில் இவர் பெரும் பங்கு வகித்தார். 1952 ஆம் ஆண்டில் இருந்து அகில இந்திய வானொலியில் முதற்தர இசைக் கலைஞராக இருந்தார்.  
1968-ல் தருமபுர ஆதீன தேவாரப் பள்ளி ஆசிரியப் பணியில் இருந்து வெளியேறிய சுவாமிநாதன், தமிழகமெங்கும் தேவாரப் பாடல்களைப் பாடும் திருமுறைப் பணிகளில் ஈடுபட்டார். இவரின் குரலிசை பல குறுந்தட்டுகளாகவும் ஒலிநாடாக்களாகவும் (தருமபுர ஆதீனம், தமிழக அரசு, கொலம்பியா நிறுவனம் அகியவை வெளியிட்டு) வெளிவந்துள்ளன. பன்னிரு திருமுறையில் உள்ள 18,246 பாடல்களுள் 10,325 பாடல்களுக்கு குரலிசை தந்துள்ளார்.
# தருமபுரம் ப. சுவாமிநாதன்

## விருதுகளும் பட்டங்களும்

- சங்கீத பூசணம் (சிதம்பரம் அண்ணாமலை இசைக்கல்லூரி)
- இசைப்பேரறிஞர், வழங்கியது: தமிழ் இசைச் சங்கம், சென்னை.
- கலைமாமணி (தமிழ்நாடு அரசு)
- தமிழ்நாடு அரசவைக் கலைஞர் (எம்.ஜி.ஆர். அரசில்)
- குடியரசுத் தலைவர் விருது
- தருமபுரம், குன்றக்குடி, மதுரை, மற்றும் தஞ்சை ஆதீன விருதுகளும் பட்டங்களும்.
- இராஜா அண்ணாமலை செட்டியார் விருது. (விருதின்போது கிடைத்த ரூபாய் ஒரு லட்சத்தை, தான் படித்த தருமபுர ஆதீன தேவார பாடசாலைக்குக் கொடுத்தார்.)  
குன்றத்தூரில் உள்ள சேக்கிழார் கோயிலில் மும்முறை குடமுழுக்கு நடத்திய பெருமை இவரைச் சாரும்.
# தருமபுரம் ப. சுவாமிநாதன்

## மறைவு

தருமபுரம் சுவாமிநாதன் நீண்ட நாள்களாகவே நோய்வாய்ப்பட்டிருந்தார். மருத்துவமனையில் சில காலம் இருந்த அவர் 2040 கன்னி (புரட்டாதி) 28 பின்னிரவு 49 நாழிகை (15.10.2009, அதிகாலை 0200 மணி) அளவில் காலமானார்.
# பாங்கா மாவட்டம்

**பாங்கா மாவட்டம்** பீகாரின் 38 மாவட்டங்களில் ஒன்று.இதன் நிர்வாகத் தலைமையிடம் பாங்கா நகரம் ஆகும்.
# பாங்கா மாவட்டம்

## ஆட்சிப் பிரிவுகள்

இந்த மாவட்டத்தில் ஒரே ஒரு பிரிவு மட்டுமே உள்ளது. அது பாங்கா பிரிவு. அதை பதினோரு மண்டலங்களாகப் பிரித்துள்ளனர். அவை: பாங்கா, அமர், ஷம்புகஞ்சு, பேல்ஹர், புலீதுமார், கடோரியா, சந்தன், பவுசி (பவுன்சி), பரஹத், தைரையா (தோரையா), ரஜவுன்
இந்த மாவட்டத்தில் பீகாரின் சட்டமன்றத்திற்கான ஐந்து தொகுதிகள் உள்ளன.
அவை: அமர்பூர், தைரையா, பாங்கா, கடோரியா, பேல்ஹர்
# ஜனார்த்தன் சிங் சிக்ரிவால்

**ஜனர்த்தன் சிங் சிக்ரிவால்** பீகாரிய அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1959-ஆம் ஆண்டின் ஜனவரி இரண்டாம் நாளில் பிறந்தார். சாரன் மாவட்டத்தில் உள்ள ஜலால்பூரைச் சேர்ந்தவர். இவர் மகாராஜ்கஞ்சு மக்களவைத் தொகுதியில் போட்டியிட்டு வென்று, 2014-ஆம் ஆண்டில் தொடங்கிய பதினாறாவது மக்களவையில் உறுப்பினர் ஆனார்.
# வலன்சியா பெருங்கோவில்

**வலன்சியா பெருங்கோவில்** (ஆங்கிலம்: Valencia Cathedral எசுப்பானியம்: Iglesia Catedral-Basílica Metropolitana de la Asunción de Nuestra Señora de Valencia, வலென்சியன்: Església Catedral-Basílica Metropolitana de l'Assumpció de la Nostra Senyora de València) என்பது எசுப்பானியாவில் அமைந்துள்ள ஒரு நகரமான வாலேன்சியாவில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில். 1238 ஆம் ஆண்டில் இப்பெருங்கோயில் திருமுழுக்குச் செய்யப்பட்டது. பள்ளிவாசல் ஒன்றின் மேல் இது கட்டப்பெற்றது. 13 ஆம் 15 ஆம் நூற்றாண்டுக் காலப்பகுதியில் இப்பெருங்கோயில் கட்டப்பட்டது.
# ராஜீவ் பிரதாப் ரூடி

**ராஜீவ் பிரதாப் ரூடி** பீகாரிய அரசியல்வாதி ஆவார். இவர் பாரதிய ஜனதா கட்சியின் உறுப்பினர். இவர் 1962-ஆம் ஆண்டின் மார்ச்சு முப்பதாம் நாளில் பட்னாவில் பிறந்தார்.
இவர் சாரண் மக்களவைத் தொகுதியில் போட்டியிட்டு வென்று, மக்களவை உறுப்பினர் ஆனார்.
# ராஜீவ் பிரதாப் ரூடி

## ஆரம்பக்கால வாழ்க்கை

ராஜீவ் பிரதாப் ரூடி, விஸ்வநாத் சிங் மற்றும் பிரபா சிங் ஆகியோருக்கு மகனாக மார்ச் 30, 1962 அன்று பீகார் பாட்னாவில் பிறந்தார். இவரது மூதாதையர் கிராமம் அம்னூர். பீகார் மாநிலத்தில் சரணில் உள்ளது. ரூடி தனது பள்ளி கல்வியை பாட்னாவின் செயின்ட் மைக்கேல் உயர்நிலைப் பள்ளியில் முடித்தார். பின்னர், பிரிவு 10இல் சண்டிகரில் உள்ள டி.ஏ.வி கல்லூரியில் தனது பல்கலைக்கழக முன்படிப்பினையும் பொறியியலில் பட்டப் படிப்பினையும் முடித்தார். ரூடி சென்டிகர், சண்டிகரில் உள்ள அரசு கல்லூரியில் பொருளாதாரத்தில் பி.ஏ (ஹான்ஸ்) பட்டப்படிப்பை முடித்தார். ரூடி பஞ்சாபிலிருந்து சட்டத்தில் பட்டம் பெற்றார். 1985இல் பல்கலைக்கழகம் மற்றும் 1987இல் மகத் பல்கலைக்கழகத்தில் பொருளாதாரத்தில் முதுகலை பட்டம் பெற்றார்.
# ராஜீவ் பிரதாப் ரூடி

## அரசியல் வாழ்வு

கல்லூரி காலத்திலேயே அரசியல் ஆர்வம் கொண்ட இவர் பீகார் மாநிலம் தரையா சட்டப் பேரவை தொகுதியில் ஜனதா தளம் கட்சி சார்பில் போட்டியிட்டு வெற்றிபெற்றார். பின்னர் பாஜகவில் இணைந்து பலமுறை நாடாளுமன்ற உறுப்பிராக ஆனார். இவர் வாஜ்பாய் அமைச்சரவையில் விமான போக்குவரத்து இணை அமைச்சராக இருந்தார். இவர் வணிகரீதியிலான வானூர்திகளை உரிமம் பெற்று ஓட்டிய முதல் இந்திய மக்களவை உறுப்பினர் இவர் ஆவார்.
# ராஜீவ் பிரதாப் ரூடி

## பதவிகள்

- 1990-95: பீகார் சட்டமன்ற உறுப்பினர் இவர்களுக்கு இரண்டு மகள்கள் உள்ளனர். மூத்த மகள் அவ்ஷ்ரேயா ரூடி (பிறப்பு 1993) வழக்கறிஞர் மற்றும் ஒரு போலோ வீரர் ஆவார். இவரது இளைய மகள் அதிஷா பிரதாப் சிங் (பிறப்பு 2000). அதிஷா குச்சிபுடி நடனக் கலைஞர் ஆவார்.
# பல்மா பெருங்கோவில்

**பல்மா பெருங்கோவில்** (ஆங்கிலம்: Cathedral of Santa Maria of Palma) என்பது எசுப்பானியாவின் மஜோர்க்காவின் பல்மா எனும் இடத்தில் அமைந்துள்ள ஒரு பெருங்கோவில் ஆகும். இது ஒரு ரோமன் கத்தோலிக்கப் பெருங்கோவில் ஆகும். இது அரேபியப் பள்ளிவாசல் ஒன்றின் மீது கட்டப்பட்டது. 121 மீற்றர் நீளத்தையும் 55 மீற்றர் அகலத்தையும் 44 மீற்றர் உயரத்தையும் கொண்டு இப்பெருங்கோவில் காணப்படுகிறது. 1229 ஆம் ஆண்டில் இதன் கட்டுமானப்பணிகள் ஆரம்பமாகி 1346 ஆம் ஆண்டில் நிறைவுற்றன. இது கோதிக் கட்டிடக்கலை அமசம் பொருந்தியதாகவே காணப்படுகிறது
# தேவராபல்லி மண்டலம்

::தேவரபள்ளி, மேற்கு கோதாவரி மாவட்டம் என்ற இடத்துடன் குழப்பிக் கொள்ளாதீர்.  
**தேவராபல்லி மண்டலம்**, ஆந்திரப் பிரதேசத்தின் விசாகப்பட்டினம் மாவட்டத்தில் உள்ள 43 மண்டலங்களில் ஒன்றாகும்.
# தேவராபல்லி மண்டலம்

## ஆட்சி

இந்த மண்டலத்தின் எண் 7. இது ஆந்திர சட்டமன்றத்திற்கு மாடுகுலா சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.
# தேவராபல்லி மண்டலம்

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
1. வலபு
1. சினகங்கவரம்
1. சம்புவானிபாலம்
1. தேவராபல்லி
1. பேதபூடி
1. ரைவாடா
1. குருபாலம்
1. லொவராஜப்புபேட்டை
1. லொவமுகுந்தபுரம்
1. சம்மெதா
1. சிந்தலபூடி
1. கொண்டகொதபு
1. பெதசோம்புரம்
1. சினசோம்புரம்
1. நாகய்யபேட்டை
1. சீதம்பேட்டை
1. காசிபுரம்
1. சினநந்திபல்லி
1. காசிபதிராஜுபுரம்
1. முஷிடிபல்லி
1. அலமண்டகொத்தபல்லி
1. பெதனந்திபல்லி அக்ரஹாரம்
1. பொத்தபாடு
1. தாமரப்பா
1. பல்லபுகொதபு
1. ஜுட்டபாலம்
1. சிவராமசைனுபாலம்
1. சைனுலபாலெம்
1. மாரெபல்லி
1. தெனுகுபூடி
1. கரிசிங்கி
1. வெங்கடராஜுபுரம்
1. வாகபல்லி
1. தாருவா
1. அலமண்டா
1. நரசிம்ம கஜபதிநகரம்
1. வேசலம்
1. மாமிடிபல்லி
1. திமிரம்
1. கலிகொட்லா
1. பொயிலகிந்தாடா
1. முலகலபல்லி
1. கொத்தபெண்டா
# மினோர்கா பெருங்கோவில்

**மினோர்கா பெருங்கோவில்** (ஆங்கிலம்: Minorca Cathedral) எசுப்பானியாவின் பலேரிக் தீவுகளில் மினோர்கா எனும் நகரில் அமைந்துள்ளது. இது ஒரு உரோமன் கத்தோலிக்கப் பெருங்கோவில் ஆகும். ஆர்கனின் மூறாம் அல்ஃபொன்சோ மன்னனின் கட்டளைக்கிணங்க இப்பெருங்கோவில் கட்டப்பட்டது. 1330 ஆம் ஆண்டில் இதன் கட்டுமானப்பணிகள் ஆர்ம்பமாகி 1362 ஆம் ஆண்டில் நிறைவடைந்தன. கோதிக், நியோகிளாசிக் போன்ற கலை அம்சங்களுடன் பொருந்தியதாகக் காணப்படுகிறது.
# கே. கோட்டபாடு மண்டலம்

**கே. கோட்டபாடு மண்டலம்**, ஆந்திரப் பிரதேசத்தின் விசாகப்பட்டினம் மாவட்டத்தில் உள்ள 43 மண்டலங்களில் ஒன்றாகும்.
# கே. கோட்டபாடு மண்டலம்

## ஆட்சி

இந்த மண்டலத்தின் எண் 22. இது ஆந்திர சட்டமன்றத்திற்கு மாடுகுலா சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.
# கே. கோட்டபாடு மண்டலம்

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
1. வாரடா
1. பொதனவலசா அக்ரகாரம்
1. உக்கினவலசா
1. ராமாயோகி அக்ரஹாரம்
1. கொருவாட ஜகன்நாதபுரம்
1. கவரபாலம்
1. கொருவாடா
1. தீட்சிதுல அக்ரகாரம்
1. பின்றங்கி
1. சிருங்கவரம்
1. மர்ரிவலசா
1. தாலிவலசா
1. கொட்லம்
1. பாதவலசா
1. சிங்கன்னதொரபாலம்
1. சுரெட்டிபாலம்
1. அலமண்டகோடூர்
1. அலமண்ட பீமவரம்
1. மேடிசெர்லா
1. கிந்தாட கோட்டபாடு
1. கிந்தாடா
1. வாராட சந்தபாலம்
1. கவி கொண்டல அக்ரகாரம்
1. சூதிவலசா
1. சந்திரய்யபேட்டை
1. ஆர்லே
1. கொண்டுபாலம்
1. பைடம்பேட்டை
1. ரொங்கலிநாயுடுபாலம்
1. சௌடுவாடா
1. கருகுபில்லி
1. குல்லேபல்லி
# ஒரிகியுலா பெருங்கோவில்

**ஒரிகுவெலா பெருங்கோவில்** (ஆங்கிலம்: Orihuela Cathedral; எசுப்பானியம்: Catedral de Orihuela) என்பது தெற்கு எசுப்பானியாவின் ஒரிகுவெலா எனும் இடத்தில் அமைந்துள்ள ஒரு உரோமன் கத்தோலிக்கப் பெருங்கோவில் ஆகும். இப்பெருங்கோவில் இதற்கு முன்பிருந்த ஒரு இசுலாமியப் பள்ளிவாசலின் மேலே கட்டப்பட்டது. 1281 ஆம் ஆண்டில் கஸ்டிலே மன்னன் பத்தாம் அல்ஃபோன்சோவின் கட்டளைக்கிணங்க இப்பெருங்கோவில் கட்டப்பட்டது. கோதிக்கு, மறுமலர்ச்சி, பரோக் கட்டிடக்கலை அம்சங்கள் பொருந்தியதாக இப்பெருங்கோவில் காணப்படுகிறது.
# ஒரிகியுலா பெருங்கோவில்

## மூலங்கள்

-
# போர்க்குழந்தைகள்

**போர்க்குழந்தைகள்** எனப்படுவது உள்நாட்டில் உள்ள ஆண்/பெண்ணுக்கும், அந்நாட்டில் நிலை கொண்டிருக்கும் அயல்நாட்டு படை வீரருக்கும் பிறக்கும் குழந்தை (போர் புரியவோ அல்லது அங்கு பணியில் வந்துள்ள காரணத்தினால்). இக்குழந்தையின் உள்நாட்டுப் உறவு பெரும்பாலும் தாயாகவே இருந்துள்ளனர். இவர்களில் பெரும்பாலானோர், பாலியல் வல்லுறவுக்கு உள்ளாக்கப் பட்டதாலேயே கர்ப்பம் தரிக்கின்றனர். இப்பெண்கள், எல்லா பண்பாடுகளிலும், எதிரி நாட்டு போர்ப்படை வீரரின், குழந்தையைச் சுமப்பதால், குடும்பத்தாலும், உறவுகளினாலும், சுற்றத்தாலும், புறக்கணிக்கப்பட்டுள்ளனர். இரண்டாம் உலகப்போரின் போதும், அதன் பின்னரும், செருமானியப் போர்ப்படையில் இருந்த வீர்ர்களுக்கு அவர்கள் கட்டுப்பாட்டில் இருந்த இடங்களில் அவர்களின் மூலம், பிறந்த குழந்தைகளைப் போர் குழந்தைகள் என அழைத்தனர்.
# போர்க்குழந்தைகள்

## பாகுபாடு

எதிரி நாட்டு போர்ப்படை வீரரின் , அல்லது எதிர் நாட்டு படையினருடன் இணக்கமாக இருந்தவரின் குழந்தைகளுக்கும், அவர்கள் பெற்றோரின் போர்க்குற்றங்களுக்கும் எவ்வித தொடர்பும் கிடையாது. ஆனால் அக்குழந்தைகளை, அவர்கள் வாழும் சமூகம் எதிரி நாட்டவரின் குழந்தையாகப் பார்ப்பதால், அக்குழந்தைகள் சிறு வயது முதலே சமூகத்தில் பழிச்சொற்களுக்கு ஆளாகின்றனர். தாங்கள் புரியாத குற்றத்திற்காக, அவர்கள் குற்ற உணர்ச்சியாலும், அவமானத்தாலும் உழல்கின்றனர்.  
போர் முடிந்தவுடன், அக்குழந்தையும், அத்தாயும் அந்நாட்டு மக்களால் சித்ரவதைக்கு உள்ளாக்கப்பட்டும், நாட்டை விட்டு துரத்தப்பட்டும் உள்ளனர். இது தவிர அக்குழந்தையின் தாய் மொட்டையடிக்கப்படுகிறார், அவருக்கு வேலை மறுக்கப்படுகிறது. அயல்நாட்டு தேவடியாள் என்று பழிக்கப்படுகிறாள். அக்குழந்தை பள்ளிகளிலும், மற்ற பொதுவிடங்களிலும் புறக்கணிக்ப்படுகின்றது.
# சை. வே. சிட்டிபாபு

**சை. வே. சிட்டிபாபு** (பிறப்பு 1920) என்னும் சைதாப்பேட்டை வேணுகோபால் சிட்டிபாபு. ஆங்கிலத்திலும் தமிழிலும் அழகுறப் பேசக்கூடியவர். பள்ளிக் கல்வி மற்றும் கல்லூரிக் கல்வி இயக்குநராக இருந்தவர்.
இவரது தந்தை பெயர் சை. வேணுகோபால். தாயார் ராம்பாய். கல்வி எம்.ஏ. (வரலாறு)
# சை. வே. சிட்டிபாபு

## பணிகள்

இடைநிலைக் கல்வி இயக்குநராக (Director of Secondary Education) இருந்தபோது கல்விச் சீரமைப்பு, தேர்வு சீர்திருத்தத்தின் பகுதியாக அகமதிப்பீடு திட்டம் உள்ளிட்ட திட்டங்களைச் செயல்படுத்தியுள்ளார். 1977-1978 இல் மதுரை காமராசர் பல்கலைக்கழகத் துணைவேந்தராக இருந்தபோது திறந்த நிலைப் பல்கலை முறையை அறிமுகப்படுத்தினார். அண்ணாமலைப் பல்கலைக்கழகமும் சென்னைப் பல்கலைக்கழகமும் இதைப் பின்பற்றின.
அண்ணாமலை பல்கலைக்கழகத்தில் இவர் துணைவேந்தராக இருந்தபோது பட்ட மேற்படிப்பிலும் ஆராய்ச்சிப் படிப்பிலும் சிறப்பாகச் செயல்பட வேண்டுமானால், பல்கலைக்கழகம் உண்மையில் பல்கலைக்கழகமாகச் செயல்பட வேண்டுமானால் 3 ஆண்டு பட்டப்படிப்பு வகுப்புகளை நீக்க வேண்டும் என்று துணிச்சலாக முடிவெடுத்தது, பெரும் வரவேற்பைப் பெற்றது.
# ராமசந்திராபுரம் சட்டமன்றத் தொகுதி

**ராமசந்திராபுரம் சட்டமன்றத் தொகுதி**, ஆந்திரப் பிரதேச சட்டமன்றத்திற்கான தொகுதிகளில் ஒன்று. இந்த தொகுதியின் எண் 161 ஆகும். இது கிழக்கு கோதாவரி மாவட்டத்தில் உள்ள 19 தொகுதிகளில் ஒன்று. இது அமலாபுரம் மக்களவைத் தொகுதிக்கு உட்பட்டது.
# ராமசந்திராபுரம் சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் காஜுலூர், ராமசந்திராபுரம், பாமற்று ஆகிய மண்டலங்கள் உள்ளன.
# ராமசந்திராபுரம் சட்டமன்றத் தொகுதி

## சட்டமன்ற உறுப்பினர்

| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 1952 | கே.ராஜகோபாலனரசராஜு |  |  |
| 1955 | கே.எஸ்.ஆர்.ராமச்சந்திரராஜு பகதூர் |  |  |
| 1962 | என்.சத்தியன்ராயனராவ் | இந்திய தேசிய காங்கிரசு |  |
| 1972 | ரெட்டி சத்தியநாராயணா | இந்திய தேசிய காங்கிரசு |  |
| 1978 | அப்பாராவ் பில்லி | தெலுங்கு தேசம் கட்சி |  |
| 1985 | எம்.வேரா வெங்க ராம ராவ் |  |  |
| 1989 | பில்லி சுபாசு சந்திர போசு | இந்திய தேசிய காங்கிரசு |  |
| 1994 | தோட்டா திரிமூர்த்திலு | தெலுங்கு தேசம் கட்சி |  |
| 2004 | பில்லி சுபாசு சந்திர போசு | இந்திய தேசிய காங்கிரசு |  |
| 2009 | இந்திய தேசிய காங்கிரசு |  |  |
| 2012 இடைத்தேர்தல் | தோட்டா திரிமூர்த்திலு |  |  |
| 2014 | தெலுங்கு தேசம் கட்சி |  |  |
| 2019 | செல்லுபோயின ஸ்ரீனிவாச வேணுகோபாலகிருஷ்ணா |  |  |
| 2024 | வாசம்செட்டி சுபாஷ் | தெலுங்கு தேசம் கட்சி | } |
# மும்மிடிவரம் சட்டமன்றத் தொகுதி

**மும்மிடிவரம் சட்டமன்றத் தொகுதி**, ஆந்திரப் பிரதேச சட்டமன்றத்திற்கான தொகுதிகளில் ஒன்று. இந்த தொகுதியின் எண் 162 ஆகும். இது கிழக்கு கோதாவரி மாவட்டத்தில் உள்ள 19 தொகுதிகளில் ஒன்று. இது அமலாபுரம் மக்களவைத் தொகுதிக்கு உட்பட்டது.
# மும்மிடிவரம் சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் ஐ. போலவரம், மும்மிடிவரம், தாள்ளரேவு, காட்ரேனிகோனா ஆகிய மண்டலங்கள் உள்ளன.
# அமலாபுரம் சட்டமன்றத் தொகுதி

**அமலாபுரம் சட்டமன்றத் தொகுதி**, ஆந்திரப் பிரதேச சட்டமன்றத்திற்கான தொகுதிகளில் ஒன்று. இந்த தொகுதியின் எண் 163 ஆகும். இது கிழக்கு கோதாவரி மாவட்டத்தில் உள்ள 19 தொகுதிகளில் ஒன்று. இது அமலாபுரம் மக்களவைத் தொகுதிக்கு உட்பட்டது. இது தலித்துகளுக்கு ஒதுக்கப்பட்டது.
# அமலாபுரம் சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் உப்பலகுப்தம், அல்லவரம், அமலாபுரம் ஆகிய மண்டலங்கள் உள்ளன.
# ராஜோலு சட்டமன்றத் தொகுதி

**ராஜோலு சட்டமன்றத் தொகுதி**, ஆந்திரப் பிரதேச சட்டமன்றத்திற்கான தொகுதிகளில் ஒன்று. இந்த தொகுதியின் எண் 164 ஆகும். இது கிழக்கு கோதாவரி மாவட்டத்தில் உள்ள 19 தொகுதிகளில் ஒன்று. இது அமலாபுரம் மக்களவைத் தொகுதிக்கு உட்பட்டது. இது தலித்துகளுக்கு ஒதுக்கப்பட்டுள்ளது.
# ராஜோலு சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் ராஜோலு, மலிகிபுரம், சகினேடிபள்ளி ஆகிய மண்டலங்களும், மாமிடிகுதுர் மண்டலத்தில் உள்ள மாமிடிகுதுரு, கெத்தாடா, ஈதராடா, கொமராடா, மகடபல்லி, கொகன்னமடம் ஆகிய ஊர்களும் சேர்க்கப்பட்டுள்ளன.
# ஆர். என். நாகராஜராவ்

ஸ்டில்ஸ் ஆர். என். நாகராஜராவ் என்று அழைக்கபடும் **ஆர். என். நாகராஜராவ்** (பிறப்பு 1909) திரை உலகிலும் பத்திரிக்கைத் துறையிலும் 50 ஆண்டுகளுக்கு மேலாக ஒளிப்படக் கலைஞராக இருந்தவர். தஞ்சாவூரை பூர்வீகமாக்க் கொண்ட இவர், பிறந்த ஊர் விசாகப்பட்டினம். தந்தை ஆர். நரசிங்க ராவ். கல்வி பி.ஈ.
# ஆர். என். நாகராஜராவ்

### பணிகள்

இவர் பொறியியல் படித்திருந்தாலும், ஒளிப்படத் தொழிலுக்கு வந்தார். துவக்கத்தில் ஒளிப்படக் கலையைப் பொழுதுபோக்காகத்தான் செய்துவந்தார். பின் அதுவே முழுத் தொழிலாகிவிட்டது. இந்து ஆங்கிலப் பத்திரிக்கையில் ஆர்ட் டைரக்டரிடம் உதவியாளராகச் சேர்ந்தார். பின் சுதேசமித்திரனில் 20 ஆண்டுகள் தொடர்ந்து பணி. அங்கிருந்த போதே கல்கி, ஆனந்த விகடன் போன்ற இதழ்களுக்கு ஒளிப்படம் எடுத்துவந்தார்.
தமிழ், தெலுங்கு, இந்தி உள்பட மொழிகளில் ஆயிரம் திரைப்படங்களுக்கு மேல் பணியாற்றியுள்ளார். முதல் படம் 'மதனகாமராஜன்' கடைசிப் படம் 'காக்கிச்சட்டை'
நடிகர் திலகம் 'சிவாஜி கணேசனுக்கு' அவரின் முதல் படமான 'பராசக்தி' படத்திற்காக 'மேக்கப் டெஸ்ட்' எடுப்பதற்காக ஒளிப்படம் எடுத்தவர் இவர்தான். எம். ஜி. ஆர் இரட்டை விரல் காட்டுவது போல் காட்டவைத்து முதன்முதலில் ஒளிப்படம் எடுத்தது இவர்தான். எம்.ஜி.ஆர் முதல்வராகப் பதவியேற்றபோது தலைமைச் செயலகத்தில் அவர் நாற்காலியில் அமரும் காட்சியைப் படம் பிடிக்கப் பலர் காத்திருக்க, இவர்தான் முதல் படம் எடுக்க வேண்டுமென்று எம்.ஜி.ஆர். விரும்பி, இவரை அழைத்து வரச்செய்து, பிரத்தியேகமாகப் படம் பிடிக்கவைத்தார். ஜவகர்லால்நேரு, சரோஜினிநாயுடு, சத்தியமூர்த்தி, காமராஜர், போன்றோர்களை இவர் ஒளிப்படம் எடுத்துள்ளார்.
# ஆர். என். நாகராஜராவ்

### விருதுகள்

இவரின் பணிகளைப் பாராட்டி, தமிழக அரசு இவருக்குக் கலைமாமணி விருது வழங்கிப் பாராட்டியுள்ளது
# கன்னவரம் சட்டமன்றத் தொகுதி (தனி)

**கன்னவரம் சட்டமன்றத் தொகுதி**, ஆந்திரப் பிரதேச சட்டமன்றத்திற்கான தொகுதிகளில் ஒன்று. இந்த தொகுதியின் எண் 165 ஆகும். இது கிழக்கு கோதாவரி மாவட்டத்தில் உள்ள 19 தொகுதிகளில் ஒன்று. இது அமலாபுரம் மக்களவைத் தொகுதிக்கு உட்பட்டது. இது தலித்துகளுக்கு ஒதுக்கப்பட்டுள்ளது.
# கன்னவரம் சட்டமன்றத் தொகுதி (தனி)

## தொகுதிக்கு உட்பட்ட பகுதிகள்

இத்தொகுதியில் பி. கன்னவரம், அம்பாஜிபேட்டை, ஐனவில்லி ஆகிய மண்டலங்களும், மாமிடிகுதுர் மண்டலத்தில் உள்ள பெதபட்டினம்லங்கா, அப்பனபல்லி, பொத்சகுரு தொட்டவரம், பாசர்லபூடி, நகரம், மொகலிகுதுரு, மாகனபாலம், லூடுகுரு, பாசர்லபூடிலங்கா, அதுரு ஆகிய ஊர்களும் சேர்க்கப்பட்டுள்ளன.
# கொத்தபேட்டை சட்டமன்றத் தொகுதி

**கொத்தபேட்டை சட்டமன்றத் தொகுதி**, ஆந்திரப் பிரதேச சட்டமன்றத்திற்கான தொகுதிகளில் ஒன்று. இந்த தொகுதியின் எண் 166 ஆகும். இது கிழக்கு கோதாவரி மாவட்டத்தில் உள்ள 19 தொகுதிகளில் ஒன்று. இது அமலாபுரம் மக்களவைத் தொகுதிக்கு உட்பட்டது.
# கொத்தபேட்டை சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் ராவுலபாலம், கொத்தபேட்டை, ஆத்ரேயபுரம், ஆலமூர் ஆகிய மண்டலங்கள் சேர்க்கப்பட்டுள்ளன.
# மண்டப்பேட்டை சட்டமன்றத் தொகுதி

**மண்டபேட்டை சட்டமன்றத் தொகுதி**, ஆந்திரப் பிரதேச சட்டமன்றத்திற்கான தொகுதிகளில் ஒன்று. இந்த தொகுதியின் எண் 167 ஆகும். இது கிழக்கு கோதாவரி மாவட்டத்தில் உள்ள 19 தொகுதிகளில் ஒன்று. இது அமலாபுரம் மக்களவைத் தொகுதிக்கு உட்பட்டது.
# மண்டப்பேட்டை சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் ராயவரம், மண்டபேட்டை, கபிலேஸ்வரபுரம் ஆகிய மண்டலங்கள் சேர்க்கப்பட்டுள்ளன.
# காஜுலூர்

**காஜுலூர் மண்டலம்**, ஆந்திரப் பிரதேசத்தின் கிழக்கு மாவட்டத்திற்கு உட்பட்ட 66 மண்டலங்களில் ஒன்று.
# காஜுலூர்

## ஆட்சி

இந்த மண்டலத்தின் எண் 38. இது ஆந்திர சட்டமன்றத்திற்கு ராமசந்திராபுரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
# காஜுலூர்

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
1. அன்றங்கி
1. சேதுவாடா
1. செலபாகா
1. ஐதபூடி
1. தனுமல்லா
1. பெனுமல்லா
1. துக்குதுர்ரு
1. ஜகன்னாதகிரி
1. மதுகுமில்லி
1. பந்தனபூடி
1. ஆர்யவட்டம்
1. கொல்லபாலம்
1. தர்லம்பூடி
1. மஞ்சேர்
1. சீலா
1. காஜுலூர்
1. குய்யேர்
1. உப்புமில்லி
1. கோலங்கா
1. பல்லிபாலம்
# ராமசந்திராபுரம், கிழக்கு கோதாவரி மாவட்டம்

**ராமசந்திராபுரம் மண்டலம்**, ஆந்திரப் பிரதேசத்தின் கிழக்கு மாவட்டத்திற்கு உட்பட்ட 66 மண்டலங்களில் ஒன்று.
# ராமசந்திராபுரம், கிழக்கு கோதாவரி மாவட்டம்

## ஆட்சி

இந்த மண்டலத்தின் எண் 39. இது ஆந்திர சட்டமன்றத்திற்கு ராமசந்திராபுரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
# ராமசந்திராபுரம், கிழக்கு கோதாவரி மாவட்டம்

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
1. சோடவரம்
1. அம்பிகபல்லி அக்ரஹாரம்
1. ஓதூர்
1. யனமதலா
1. தாடிபல்லி
1. காபவரம்
1. கந்துலபாலம்
1. வெல்லா
1. யேருபல்லி
1. உட்ருமில்லி
1. வேலம்பாலம்
1. ஜகன்னாயகுலபாலம்
1. திராட்சாஷாராமா
1. வெங்கடாயபாலம்
1. வேகாயம்மபேட்டை
1. தோடபேட்டை
1. ஹசன்வாடா
1. உண்டூர்
1. பீமக்ரோசுபாலம்
1. ஊடிமூடி
1. முச்சுமில்லை
1. நசரசாபுரப்புபேட்டை